钦定古今图书集成/历象汇编/乾象典/第036卷 > 《阳玛诺天问略》 > 月食时刻长短图
## 钦定古今图书集成/历象汇编/乾象典/第036卷 > 《阳玛诺天问略》 > 月食时刻长短图

《月食时刻长短图说》。

如右图：甲为日轮，乙为地形，丙为小轮，丁为地影，渐
锐，“故影宽于戊而狭于己。”“月行地影之内，在戊小轮
之下，必久于在己；在己小轮之上，必速于在戊。故其
时刻长短异也。”因知二食之时刻长短，由于地影及
月轮之行也。

“朔日既过，月光渐长，望日以后，其光渐消，则月行地
平上，其光非同也。盖月轮每日自西而东，约行十三
度。朔日以后，每日离日轮亦十三度，故朔日日轮入
地平，而月在日东十三度，为三刻未入地也。次日又
离十三度以至于望，月与日正相对，故日入地下而
月出地上也。望日以后，月渐近于日，以至合璧焉。”因
知居地面者，其有月光，朔日以后，每日多三刻；望日
以后，每日少三刻。欲知每日多寡，试观左图，第一上
圈月日，自初一日至第三十日也；第二中圈，月在地
上每日有光几刻也；第三内圈一刻之分也。假如初
六日，欲知日入以后，月光照地几何刻分，视上圈第
六日，即得第二圈六日正下十九刻，与三圈三分。